I 908 begynte hans oppstigning i rikets sentrale byråkrati, tatt under vingene av den mektige vesiren Abu 'l-Hasan Ali ibn al-Furat, som gjorde ham ansvarlig for de offisielle sendebrev og meldinger. Det var på denne tiden, under den lite effektive kalifen al-Muqtadirs styre (908–932), at sivilbyråkratiet nådde maktens tinde innen abbasidehoffet, men det var også den tiden fra de tidligere kalifers bedrifter og oppbygde reserver smuldret hen på grunn av kroniske finansielle problemer. På denne tiden var Bagdads politiske liv dominert av Ibn al-Furat og hans fraksjon (Banu'l-Furat), av hans rival Ali ibn Isa al-Jarrah og fraksjonen rundt ham (Banu'l-Jarrah), og den mektige militære øverstkommanderende, Mu'nis al-Khadim. Til tross for sine tette bånd til Ibn al-Furat, som ble fornyet i dennes annen embedsperiode 917–918, vendte Ibn Muqla seg tilslutt mot ham.